Lasno ti je poznati divojke
Lasno ti je poznati divojke
koje ti su ljubjene u majke:
crne su im oči zamućene
kako voda u mutnu jezeru;
crne su im kose zamršene
kako svila u loša trgovca.
Još je lašnje poznati divojke
koje nisu ljubjene u majke:
bistra im je od oka zenica
ko sunašce litno na istoku;
crne su im kose razglađene
kako perje u mlada sokola;
a nadasve ličce neljubjeno
kako zimi nebo po vedrini.

Hrvatsko 18. stoljeće